ஓல்மியம்(III) சல்பைடு

ஓல்மியம்(III) சல்பைடு (Holmium(III) sulfide) என்பது Ho2S3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஓல்மியத்தின் சல்பைடு உப்பாக இச்சேர்மம் வகைப்படுத்தப்படுகிறது. மற்ற அருமண் சல்பைடுகளைப் போலவே இதுவும் உயர் செயல்திறன் கொண்ட கனிம நிறமியாகப் பயன்படுத்தப்படுகிறது.

தயாரிப்பு 
ஓல்மியம்(III) ஆக்சைடுடன் ஐதரசன் சல்பைடை 1325 பாகை செல்சியசு வெப்பநிலையில் வினைபுரியச் செய்தால் ஓல்மியம்(III) சல்பைடு கிடைக்கிறது.

பண்புகள் 
ஓல்மியம்(III) சல்பைடு ஆனது ஒற்றைசாய்வு படிக அமைப்பில் P21/m (எண். 11) என்ற இடக்குழுவுடன் ஆரஞ்சு-மஞ்சள் நிறப் படிகங்களைக் கொண்டுள்ளது.  உயர் அழுத்தத்தின் கீழ்  ஓல்மியம்(III) சல்பைடு கனசதுர மற்றும் செஞ்சாய்சதுர படிக அமைப்புகளில் உருவாகிறது.

மேற்கோள்கள் 

ஓல்மியம் சேர்மங்கள்
சல்பைடுகள்